Tere

Politsei-ja Piirivalveamet (PPA) palub hinnapakkumust majapidamiskaupadele.

Ostukorv koos hangitavate kogustega on lisatud excelina manuses.

Tingimused:

1. Pakkuja peab pakkuma kõiki ostukorvis olevaid tooteid küsitud koguses.
2. Kõik pakutavad tooted peavad vastama tehnilisele kirjeldusele.
3. Kõik tooted peavad olema tarnitud 5 tööpäeva jooksul peale hanke võitja väljakuulutamist.
4. Pakkumuse maksumus peab sisaldama tarnet manuses oleva exceli „Majapidamiskaupade ostmine veebruar 2024a“  veerus G näidatud hankija aadressidele näidatud koguses.
5. Pakkumuse esitamiseks tuleb täita manusena kaasa pandud excel „Majapidamiskaupade ostmine veebruar 2024a“. Pakkuja peab täitma veerud D, E, H ja K (tabelis markeeritud helekollasega). Edukas pakkuja selgitatakse välja ühikhindade ja antud ostuga maksimaalselt ostetavate ühikkoguste järgi.
6. Pakkumused palume saata emailile kaidi.raidlepp@politsei.ee  hiljemalt **01.03.2024 kell 15:00.** Hilinenud pakkumusi vastu ei võeta.
7. Hankija nõudmisel peab pakkuja esitama puhastusainete toote- ja ohutuskaardid.
8. Tellimus ei ole garanteeritud. Edukaks tunnistatakse nõuetele vastav pakkumus madalaima hinna alusel (maksimaalselt ostetavad ühikkogused korrutatakse läbi toote ühikmaksumustega ja tulemused liidetakse omavahel kokku).
9. Edukas pakkuja esitab e-arve peale kauba tarnet. Maksetähtaeg arvel peab olema 21 päeva.

Mitme võrdse pakkumuse korral korraldab hankija eduka pakkumuse väljaselgitamiseks liisuheitmise, võimaldades võrdse maksumusega pakkumuse esitanud pakkujatel liisuheitmise juures viibida. Liisu heitmine võib toimuda virtuaalselt.

Pakutavad esemed ei tohi olla rahvusvahelise sanktsiooni objektiks või pärit sanktsiooni all olevatest piirkondadest rahvusvahelise sanktsiooni seaduse (RSanS) § 7 lg 1 mõttes. Hankija nõudmisel esitab pakkuja pakutavate esemete päritolu tõendavad dokumendid, mille alusel on võimalik tuvastada, kas pakutavad esemed on rahvusvahelise sanktsiooni objektiks või pärit sanktsiooni all olevatest piirkondadest rahvusvahelise sanktsiooni seaduse (RSanS) § 7 lg 1 mõttes. Hankija lükkab tagasi pakkumuse, mille alusel sõlmitav hankeleping oleks RSanS § 7 lg 1 alusel tühine.

Pakkuja märgib pakkumuses, milline teave on ärisaladus ning põhjendab teabe ärisaladuseks määramist. Ärisaladusena ei või märkida pakkumuse maksumust. Hankija ei avalikusta pakkumuste sisu ärisaladusega kaetud osas ega vastuta ärisaladuse avaldamise eest osas, milles pakkuja ei ole seda ärisaladuseks märkinud.

Lugupidamisega

Kaidi Raidlepp

ostujuht

ostude grupp

logistikabüroo

Politsei- ja Piirivalveamet

Mobiil: +372 53056136

kaidi.raidlepp@politsei.ee